MAKLUMAT UNTUK IBU BAPA PENDAHULUAN Apabila bayi dimasuki ke Unit Rawatan Intensif Neonatal (NICU), pengalamannya boleh menjadi agak sukar dan mengujikan buat ibu bapa. Memang lumrah bagi ibu bapa untuk mengalami kekeliruan pada waktu ini; daripada perasaan bimbang dan tidak berdaya kepada perasaan optimis dan bersemangat untuk melalui masa yang sukar ini. Bagi kebanyakan ibu bapa, pengalaman di NICU mungkin merupakan pengalaman yang baru dan agar sukar untuk mereka menyesuaikan diri. Selain daripada berasa risau tentang keadaan bayi pada masa ini, mereka juga memikirkan tentang masa depan dan perkembangan selanjutnya untuk kesihatan bayi mereka. Memang lazim untuk ibu bapa berasa gusar pada masa ini. Kami berharap maklumat dalam risalah ini dapat membantu anda semasa bayi anda berada di NICU.
EMOSI DAN REAKSI Ramai ibu bapa telah melaporkan reaksi berikut semasa bayi mereka berada di NICU: Terkejut dengan kemasukan bayi ke NICU atau kelahiran pramatang Bimbang akan keadaan dan perkembangan bayi pada masa ini dan masa depan Buntu dan tidak terdaya disebabkan rasa ketidakpastian yang teramat Rasa bersalah dan menyalahkan diri sendiri atas perkara yang dilakukan atau tidak dilakukan semasa hamil Marah dengan diri sendiri atau orang lain Kesedihan dan kekecewaan atas kehilangan pengalaman penglahiran "normal" dan bayi yang sihat Tekanan kerana perlu berkongsi khabar tentang kemasukan bayi anda ke NICU dan keadaan kesihatannya Pengalaman di NICU adalah unik dan berbeza bagi setiap ibu bapa. Tiada istilah 'betul' atau 'salah' untuk apa-apa perasaan yang anda mengalami. Buat masa ini, ibu bapa amat digalakkan untuk berkongsi dan meluahkan perasaan dengan orang yang anda percayai. Sila tekan di pautan di bawah untuk mengetahui lebih lanjut kesejahteraan emosi selepas bersalin. tentang 3 2 8 0 / G 7 2 2 4 0 9 8 9 1 o N g e R
TIP DAN TEKNIK MENGATASI TEKANAN Menjaga keperluan asas, seperti mengelakkan kehausan, makan makanan yang berzat tepat pada waktunya, dan mendapat secukupnya. Meluangkan masa untuk penjagaan diri anda. Ini boleh dilakukan dengan meluangkan masa dengan orang yang disayangi di luar NICU. Jika anda berasa serba salah untuk melakukan sebegitu, ketahuilah bahawa dengan penjagaan diri yang rapi, ia dapat meningkatkan keupayaan anda untuk berada di sisi bayi. Mengamalkan latihan 'mindfulness' dan pernafasan untuk mengendali tekanan. Ketahui lebih lanjut tentang latihan pernafasan di pautan berikut: Menerima bantuan daripada keluarga dan teman-teman. Bantuan ini boleh memberikan anda lebih banyak peluang untuk menumpukan perhatian kepada perkara-perkara lain seperti melawat bayi di NICU atau mendapat rehat yang lebih. Jangan berasa segan untuk meminta bantuan jika anda memerlukannya. rehat 3 2 8 0 / G 7 2 2 4 0 9 8 9 1 o N g e R
TIP DAN TEKNIK MENGATASI TEKANAN Raikan setiap kemenangan dan perkembangan positif anda dan bayi walau sekecil manapun perkembangan itu. Menerima hakikat bahawa anda mungkin berhadapan dengan keadaan yang membahagiakan atau menyedihkan semasa bayi anda berada di NICU. Ibu bapa digalakkan untuk mengambil setiap perkembangan, satu per satu. Memberi tumpuan kepada perkara-perkara yang boleh anda kawal. Ini termasuk mengatur masa untuk pelbagai aktiviti atau kerja yang harus anda lakukan setiap hari. Anda juga boleh fokus kepada perkara satu persatu mengikut keselesaan anda. Mengenal pasti dan menerima perasaan anda. Meluahkan perasaan anda dengan pasangan anda. Anda mungkin mendapati cara-cara berbeza yang digunakan oleh suami isteri untuk mengatasi tekanan. Hormatilah perbezaan ini dan terus saling memberi sokongan. Meluahkan perasaan anda kepada pasangan, ahli keluarga atau teman- teman anda. Jika anda perlu sokongan profesional, anda boleh menghubungi Pekerja Sosial Perubatan (MSW). 3 2 8 0 / G 7 2 2 4 0 9 8 9 1 o N g e R
CARA-CARA PENGLIBATAN IBU BAPA SEMASA BAYI BERADA DI NICU Pasukan NICU sentiasa bersedia untuk membantu anda! Jangan berasa ragu-ragu untuk meminta penjelasan daripada pasukan kami. Seringlah berhubung dengan bayi anda dengan bercakap, menyanyi, menyentuh ataupun membaca. Bayi anda boleh mengenali anda dan berasa lebih bersemangat jika anda berada di sisinya! Kami mengalu- alukan ibu bapa untuk bertanya pasukan NICU tentang persediaan bayi anda untuk 'kangaroo care'. Kami bersedia untuk memberi bimbingan untuk aktiviti ini. Melibatkan diri dalam rutin bayi seperti menukar lampin atau memberi susu. Anda digalakkan untuk mengenali dan memahami ragam bayi untuk meningkatkan keyakinan anda untuk mengurusnya. Mengambil gambar bayi anda sendirian atau bersamanya sebagai kenangan. Anda boleh fokus kepada bahagian-bahagian yang anda suka, seperti tangan, kaki, muka dan sebagainya. Mencatat seluruh perjalanan bayi anda di NICU di dalam jurnal, termasuk setiap pencapaian bayi, kenangan terindah dan pengalaman yang anda kongsi bersama bayi. Kebiasaan ini dapat membantu ibu bapa untuk menempohi masa di NICU. Jurnal ini boleh juga dikongsi dengan ahli keluarga atau pasukan NICU, atau disimpan untuk rujukan peribadi. 3 2 8 0 / G 7 2 2 4 0 9 8 9 1 o N g e R
PERKONGSIAN DARI IBU BAPA Perkongsian #1 daripada ibu kepada Bayi X, yang telah disahkan menghidapi Hernia Diafragma Kongenital Kanan. ------ x ------ Saya berumur 33 tahun dan merupakan ibu kepada dua anak lelaki yang berumur 5 dan 6 tahun. Anak bongsu saya dilahirkan pada tahun 2017 dan telah dimasukkan ke NICU KKH sebaik sahaja dia dilahirkan. Keadaannya hanya dapat distabilkan selepas 68 hari dan bayi saya dibenarkan pulang dari NICU walaupun dia masih memerklukan bantuan pernafasan dan pemakanan. Pada mulanya, perjalanan saya di NICU sangat menggusarkan. Bukan sahaja saya harus menyediakan diri untuk diagnosis kongenital bayi saya yang telah disahkan sebelum kelahirannya, malah saya harus menahan pilu yang teramat apabila bayi saya harus dipisahkan sebaik sahaja dia dilahirkan untuk dimasukkan ke NICU. Selepas kelahirannya, doktor memerlukan beberapa jam untuk menstabilkan keadaan bayi saya di NICU. Saya dan suami hanya dapat bersamanya selepas keadaannya distabilkan. Kami berasa amat sedih ketika pertama kali melihat bayi kami disambungkan dengan pelbagai mesin dan peralatan. Namun, kami faham bahawa ini sahaja yang dapat menyelamatkan hidup bayi kami. Pada bulan-bulan berikutnya, kami mengalami pelbagai emosi melihat bayi kami berjuang untuk kehidupannya. Pengalaman kami di NICU tidak selalu indah. Namun, kami tetap berdiri teguh untuk memberi sokongan kepada bayi kami, dan meraikan setiap kemenangan walau sekecil manapun. Pada keseluruhannya, kami amat berterima kasih kepada pihak NICU KKH kerana selalu memberi sokongan pada setiap langkah kami di situ. Merenung kembali, banyak perkara-perkara yang telah membantu kami untuk menempohi masa di NICU KKH. 3 2 8 0 / G 7 2 2 4 0 9 8 9 1 o N g e R
PERKONGSIAN DARI IBU BAPA KOMUNIKASI YANG TERBUKA DENGAN PASUKAN PERUBATAN Walaupun itu bukan kali pertama saya melahirkan, tiada pengalaman yang dapat menyiapkan diri untuk berdepan dengan keadaan di NICU. Saya dan suami selalu memastikan bahawa kami mempunyai komunikasi terbuka dengan pasukan perubatan, seperti menanyakan soalan, "Bolehkah kami memegang bayi kami sebaik sahaja dia dilahirkan?" Pasukan perubatan memainkan peranan besar untuk memberi semua keterangan dan penjelasan supaya kami dapat bersiap sedia untuk apa jua keadaan. URUSAN LOGISTIK Saya dan suami bergilir ganti untuk menemani bayi kami di NICU. Selain harus mengharungi derita meninggalkan bayi kami di hospital pada setiap hari, masa itu juga amat mencabar bagi hubungan kami sebagai suami isteri kerana perlu membuat pelbagai persiapan dan urusan sebelum lawatan harian kami. Kami juga harus mengimbangi masa untuk menjaga anak sulung kami yang hanya berumur satu tahun pada waktu itu. Tiada peraturan yang menetapkan jangka waktu yang anda harus berada bersama bayi di NICU. Melalui pengalaman kami, terdapat segelintir bayi yang jarang dilawati keluarga mereka. Namun ada juga beberapa keluarga yang memastikan ada yang selalu mendampingi bayi mereka di NICU. Ramai juga ibu bapa yang hanya dapat melawat bayi mereka selepas waktu kerja. Walaupun keadaannya amat sukar pada waktu itu kerana masih tidak dibenarkan untuk mendukungnya, saya tetap dapat membina ikatan dengan bayi dengan selalu berada di sampingnya di NICU. Saya juga lebih bersemangat ketika melihat perkembangannya setiap hari. Saya membuat rutin untuk mencatat setiap kenangan manis di situ.. 3 2 8 0 / G 7 2 2 4 0 9 8 9 1 o N g e R
PERKONGSIAN DARI IBU BAPA SETIAP PENGALAMAN DI NICU ADALAH UNIK Pasti ramai mengenali mereka yang mempunyai bayi di NICU. Kisah-kisah tentang pengalaman mereka sering memberi perangsang dan kelegaan untuk kami. Namun, kami sedar bahawa kisah-kisah ini tidak seharusnya menyangkal perasaan dan pengalaman kami sekeluarga di NICU. Setiap pengalaman di NICU adalah unik. Ibu bapa berhak untuk berasa takut, bimbang dan gusar dengan adanya bayi di NICU, dan ibu bapa tidak digalakkan untuk meremehkan pengalaman dan perasaan setelah mendengar kisah-kisah mereka. BERBUAL DENGAN KELUARGA LAIN DI NICU Walaupun keluarga dan teman-teman boleh memberi sokongan dan perangsang, tiada yang lebih memahami melainkan keluarga-keluarga yang pernah berada di NICU. Setiap kali keadaan kami bertambah rumit, saya mendapati keadaan bayi di katil bersebelahan jauh lebih rumit. Tidak dinafikan bahawa NICU merupakan suatu tempat penuh dengan emosi yang merumitkan. Ada beberapa kes yang agak malang, dan ada juga beberapa kes yang menjadi sumber perangsang. Emosi saya lebih terkawal setelah saya berbicara dengan para ibu bapa di NICU. Pada mulanya, saya berasa janggal dan seperti menyibuk apabila berbual dengan para ibu di ruangan yang sama. Namun, perasaan ini hilang selepas kami semakin rapat. Kami sering mengongsi tiap-tiap kebahagiaan dan kesedihan, dan saling membantu semampunya. Apabila bayi saya dibenarkan untuk pulang, ramai ibu bapa di NICU datang untuk meraikan bersama, dan ada juga yang turut berasa terharu sehingga mereka menangis. Sememangnya ini merupakan memori yang sangat istimewa buat kami. 3 2 8 0 / G 7 2 2 4 0 9 8 9 1 o N g e R
PERKONGSIAN DARI IBU BAPA MENCARI SINAR HARAPAN Setiap keadaan bayi di NICU berlainan. Ada beberapa keluarga yang berada di NICU dalam jangka waktu yang singkat, dan ada yang lebih lama. Malangnya, tidak semua bayi dapat diselamatkan di NICU. Ibu bapa digalakkan untuk tidak berasa hampa dan mengambil setiap langkah di NICU satu persatu. Apabila tiada siapa yang boleh menjamin keselamatan bayi saya setelah menjalani pembedahan besar, saya pastikan kami menghargai setiap detik bersamanya, walaupun hanya sekadar melihatnya dari sebelah katil. Saya mengambil setiap peluang yang diberi oleh pasukan NICU untuk menukarkan lampin dan memberikan makan melalui Dengan memainkan peranan ini, saya dapat berinteraksi dengan bayi saya, dan ini amat menyenangkan saya pada waktu itu. Pada hari ketiga puluh, saya dapat mendukung bayi saya buat pertama kali, dan ini merupakan saat yang luar biasa untuk semua di NICU. Disebabkan bayi saya masih memerlukan mesin dan peralatan untuk memantau keadaannya, para doktor dan jururawat harus bergabung untuk membolehkan sentuhan itu. Saya tidak akan menggantikan pengalaman itu dengan apa pun di dalam dunia ini, walaupun hanya sekadar beberapa minit. Sepanjang pengalaman kami di NICU, para doktor dan jururawat memainkan peranan yang penting untuk mengajar kami cara-cara untuk menjaga bayi di rumah kerana dia masih memerlukan bantuan pernafasan dan pemakanan. yang kuat. tiub. 3 2 8 0 / G 7 2 2 4 0 9 8 9 1 o N g e R
PERKONGSIAN DARI IBU BAPA MENCARI SINAR HARAPAN (sambung) Mereka sentiasa bersedia untuk menjawab setiap soalan, dan berkongsi nasihat dan tip semasa mengajar. Pada mulanya, saya dan suami agak gementar untuk mengendalikan setiap mesen dan peralatan bayi kami. Namun, keyakinan kami semakin bertambah setelah menerima arahan daripada jururawat sewaktu latihan kami di NICU. Selepas beberapa cubaan dan nasihat daripada jururawat bayi kami, kami lebih memahami keperluan dan ragamnya. Tatkala bayi kami dibenarkan pulang, saya dan suami lebih berkeyakinan untuk mengurus dan menjaganya. Lawatan susulan ke rumah dari pihak penjagaan di rumah memainkan peranan besar untuk memastikan bahawa kami dapat menyesuaikan diri di rumah. Mereka juga memberi keyakinan setelah memastikan bahawa bayi kami telah dijaga dengan rapi di rumah. Sekarang, anak saya berumur lima tahun dan merupakan anak yang cergas dan riang. Kami selalu berdoa agar tiada keluarga lain yang akan menghadapi pengalaman yang sama di NICU. Namun saya amat bersyukur dengan pengalaman ini kerana telah menerima banyak pengajaran. Pengalaman kami di NICU amat unik dan kami amat menghargai para pakar perubatan kerana telah berjaya menyelamatkan nyawa anak kami. Pengalaman di NICU merupakan momen tertinggi dan terendah dalam hidup saya. Walaupun NICU penuh dengan perasaan takut dan pilu, tempat itu juga dipenuhi dengan kasih sayang, kekuatan dan kecekalan. Bagi sesiapa yang membaca kisah ini, ingatlah bahawa setiap kesulitan dan keperitan boleh diharungi jika dibekalkan dengan semangat yang kuat. 3 2 8 0 / G 7 2 2 4 0 9 8 9 1 o N g e R
SOKONGAN UNTUK IBU BAPA UNTUK BAYI DI NICU COFFEE AFTERNOON: Pihak NICU menganjurkan perjumpaan bulanan bagi ibu bapa yang mempunyai bayi pramatang. Sesi ini merangkumi perkongsian ibu bapa yang mempunyai pengalaman di NICU. Sesi ini diadakan pada waktu tengahari, hari Khamis, setiap bulan, melalui Zoom. Kami juga mengalu-alukan ibu bapa untuk bertanya soalan dalam sesi tersebut. Pasukan NICU akan juga turut hadir untuk mengendalikan sesi tersebut. KKH EARLY BIRD BABY CLUB: Ini merupakan kumpulan tertutup Facebook khusus untuk bayi pramatang yang dilahirkan dengan berat badan kurang dari 1.5kg. Sebelum diterima masuk ke dalam kumpulan ini, pentadbir kumpulan akan bertanya tentang tempoh kehamilan dan berat badan bayi sewaktu kelahiran. 3 2 8 0 / G 7 2 2 4 0 9 8 9 1 o N g e R
SOKONGAN UNTUK IBU BAPA UNTUK SOKONGAN SOSIAL DAN MASYARAKAT PUSAT KHIDMAT KELUARGA (FSC) FSC telah ditubuhkan di pelbagai lokasi di Singapura untuk memberi bantuan dan sokongan kepada keluarga yang memerlukan. Pengkhidmatan mereka termasuk bantuan dan sokongan untuk masalah perkahwinan dan pengasuhan kanak-kanak, keperluan kewangan, dan keperluan-keperluan rumit keluarga anda. Sila tekan pautan berikut untuk mengenal pasti FSC berdekatan: PEJABAT PERKHIDMATAN SOSIAL (SSO) Jika anda mengalami masalah kewangan, anda boleh hubungi 1800-222-0000 untuk dirujukkan ke SSO berdekatan. Pihak SSO akan memeriksa kelayakan anda untuk menerima bantuan jangka pendek. Selain itu, anda juga boleh menekan pautan berikut untuk mengenal pasti pusat SSO yang berdekatan: THE SAMARITANS OF SINGAPORE (SOS) SOS mempunyai khidmat talian 24-jam untuk memberi sokongan emosi untuk mereka yang menghadapi tekanan. Anda boleh menghubungi mereka di talian 1-767. 3 2 8 0 / G 7 2 2 4 0 9 8 9 1 o N g e R
PEMBAYARAN DAN BANTUAN KEWANGAN BIL PESAKIT Pautan untuk Servis Bil Pesakit KKH: Untuk mendapatkan maklumat lebih lanjut tentang bantuan kewangan, sila hubungi Pekerja Sosial Perubatan (MSW) atau tekan pautan berikut: assistance.aspx. SKIM KEWANGAN UNTUK RAKYAT SINGAPURA Semak kelayakan bayi anda untuk Skim Bonus Bayi dan pembukaan Akaun Pembangunan Anak (CDA) di pautan berikut: d=16eb5qngdb_1 Untuk pertanyaan selanjutnya, sila hubungi talian Bonus Bayi di 1800-253-7707 atau emel ke: msf_babybonus@msf.gov.sg 3 2 8 0 / G 7 2 2 4 0 9 8 9 1 o N g e R
PEMBAYARAN DAN BANTUAN KEWANGAN BANTUAN DARI PEKERJA SOSIAL PERUBATAN (MSW) Pekerja-pekerja Sosial Perubatan (MSW) merupakan sebahagian daripada pasukan pelbagai bidang di NICU, dan juga menawarkan sokongan psikososial dan emosi sepanjang waktu anda berada di NICU. Mereka juga boleh memberi informasi dan sokongan untuk: 1. Pengurusan pembayaran kos perubatan dan bantuan kewangan 2. Sokongan kaunseling 3. Pengurusan kes untuk keluar dari hospital (discaj) 4. Maklumat dan rujukan ke pengkhidmatan atau agensi lain, bergantung pada keperluan anda Sila hubungi jabatan Pekerja Sosial Perubatan (MSW) atau jururawat khusus bayi anda untuk mendapatkan rujukan kepada jabatan MSW. Anda juga boleh terus menghubungi kami di talian berikut: 6394 1028 / 6394 1029 atau melalui emel: Kami akan menghubungi anda untuk berbincang mengenai bantuan yang diperlukan. 3 2 8 0 / G 7 2 2 4 0 9 8 9 1 o N g e R